U-I-224/08
Natisni
Opravilna št.:
U-I-224/08
Datum odločitve:
25. 9. 2008
ECLI:
ECLI:SI:USRS:2008:U.I.224.08
Akt:
Odlok o nadomestilu za uporabo stavbnega zemljišča na območju Mestne občine Nova Gorica (Uradno glasilo, št. 10/97 in 2/99, Uradne objave, št. 19/99, 24/2000, 1/02 in 4/03 ter Uradni list RS, št. 133/03, 88/04, 134/04, 93/05, 114/05, 2/07 in 103/07), 6.a, 11.a in 11.c čl.
Izrek:
Pobuda za začetek postopka za oceno ustavnosti in zakonitosti 6.a, 11.a in 11.c člena Odloka o nadomestilu za uporabo stavbnega zemljišča na območju Mestne občine Nova Gorica (Uradno glasilo, št. 10/97 in 2/99, Uradne objave, št. 19/99, 24/2000, 1/02 in 4/03 ter Uradni list RS, št. 133/03, 88/04, 134/04, 93/05, 114/05, 2/07 in 103/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Milan Pavlin, Nova Gorica in drugi
Datum vloge:
1. 9. 2008
Vrsta odločitve:
sklep
Vrsta rešitve:
zavrženje
Dokument:
US28302
Dokument v PDF obliki:
U-I-224-08.pdf
82 KB
Prenesite datoteko
U-I-224/08-4
25. 9. 2008
SKLEP
Ustavno sodišče je v postopku za preizkus pobude Milana Pavlina, Nova Gorica, in drugih, ki jih zastopa Simon Čehovin, odvetnik v Novi Gorici, na seji 25. septembra 2008
sklenilo:
Pobuda za začetek postopka za oceno ustavnosti in zakonitosti 6.a, 11.a in 11.c člena Odloka o nadomestilu za uporabo stavbnega zemljišča na območju Mestne občine Nova Gorica (Uradno glasilo, št. 10/97 in 2/99, Uradne objave, št. 19/99, 24/2000, 1/02 in 4/03 ter Uradni list RS, št. 133/03, 88/04, 134/04, 93/05, 114/05, 2/07 in 103/07) se zavrže.
Obrazložitev
1. Pobudniki izpodbijajo v izreku tega sklepa navedene določbe. Zatrjujejo, da so v neskladju s 14. členom in s tretjim odstavkom 153. člena Ustave ter z 61. členom Zakona o stavbnih zemljiščih (Uradni list SRS, št. 18/84). Navajajo, da so jim bile na podlagi izpodbijanih določb izdane odločbe o odmeri nadomestila za uporabo stavbnega zemljišča.
2. Pobudo za začetek postopka za oceno ustavnosti in zakonitosti da lahko, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. Ustavno sodišče je v sklepu št. U-I-251/07 z dne 10. 1. 2008 (Uradni list RS, št. 6/08) sprejelo stališče, da se v primerih, ko izpodbijani predpis ne učinkuje neposredno, lahko pobuda vloži šele po izčrpanju pravnih sredstev zoper posamični akt, izdan na podlagi izpodbijane določbe, hkrati z ustavno pritožbo pod pogoji iz 50. do 60. člena ZUstS. Pobudniki niso izkazali, da so pred vložitvijo pobude izčrpali pravna sredstva zoper odločbe o odmeri nadomestila. Tako iz razlogov, navedenih v citiranem sklepu, niso izkazali pravnega interesa.
Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik